# Britt Allcroft

Britt Allcroft edo Hilary Mary Allcroft (Worthing, Mendebaldeko Sussex, 1943ko abenduak 14 – Santa Monica, Kalifornia, 2024ko abenduak 25) idazle, produktore, zuzendari eta ahots aktore ingelesa izan zen. Ezaguna egin zen Wilbert Awdryren The Railway Series (‘Trenbidearen bilduma’) lana umeentzako telebista serie gisa egokitu zuenean Thomas the Tank Engine & Friends izenarekin (‘Thomas tren-makina eta lagunak’). Ezaguna izan zen ere Shining Time Station (Rick Siggelkowrekin batera), Mr. Conductor's Thomas Tales, eta Magic Adventures of Mumfie sortzeagatik. Era berean, Thomas and the Magic Railroad (2000) filma idazteagatik, ko-produzitzeagatik eta zuzentzeagatik.

## Biografia

Hilary Mary Allcroft Worthingen (Mendebaldeko Sussex, Ingalaterra) jaio zen 1943ko abenduaren 14an.
16 urterekin, bere izena aldatu zuen Britt izenera, Britainiar irrati eta telebistan bere karrera hasi zuenean. 1970 eta 1980ko harmakadetan BBC eta ITV kateetan saioak sortu zituen, tartean Moon Clue Game, Dance Crazy edota Keepsakes. Mothers By Daughters, Channel 4rako sortua, AEBtan PBSek eman zuen. Antzezlanak ere egin zituen, London Palladium edo Drury Lane bezalako aretoetan.
Angus Wright produktorearekin ezkondu zen 1973an, 1997an dibortziatu ziren arte eta 2 ume izan zituzten.
Britt Allcroft Santa Monican hil zen 2024ko abenduaren 25ean, 81 urte bete eta 11 egunetara.

## Lana

1979ko abuztuan, lurrunezko tren-makina britainiarrei buruzko dokumentala egiten ari zela, Britt Allcroftek Wilbert Awdry ezagutu zuen, The Railway Series (‘Trenbidearen bilduma’) umeentzako liburuen idazlea. Pertsonaiak, haien arteko harremanak eta gaiaren nostalgia erakargarriak egin zitzaizkion eta egilearekin hitzartu zuen bizia ematea pertsonaiei telebistarako.
Era horretan, 1980an, Britt Allcroft Railway Productions (geroago The Britt Allcroft Company deituko zena) sortu zuen bere senarrarekin batera Angus Wright telebistako produktorearekin. Lau urte behar izan zituen Allcroftek 26 ataletako lehen saioa sortzeko dirua lortzen, David Mitton zuzendariarekin batera. Thomas the Tank Engine & Friends saioaren lehen bi kapituluak batera aireratu ziren telebista britainiarrean 1984ko urriaren 9an, Ringo Starrek kontatuta eta Mike O'Donnell eta Junior Campbellen musikarekin.
Erresuma Batuan lortutako arrakastak eta Allcroftek 1983tik sortutako merchandising kanpainak (1983tik bultzatua), arrakasta mundu osoan izatera eroan zuen. 1989an, Rick Siggelkow produtore estatubatuarrarekin batera Shining Time Station umeentzako saioa sortu zuten, zeinetan Thomas tres-makinaren bi ipuin kontatzen ziren kapitulu bakoitzean (sari ugari jaso zituzten eta arrakasta handitu zuten). 1995 arte izan zen saioa airean eta hurrengo urtean spin-off labur bat sortu zuten Mr. Conductor's Thomas Tales.
1994an, Allcroftek Magic Adventures of Mumfie (‘Mumfieren abentura magikoak’) marrazki bizidunetako saioa sortu zuen John Collins zuzendariarekin, Katharine Tozerren liburuetan oinarritua, munduan zehar goratua eta ikusia izan zena.
Allcroftek idatzi eta zuzendu zuen Thomas and the Magic Railroad (‘Thomas eta trenbide magikoa’) filma, 2000an, eta pertsonaia baten ahotsa egin zuen. Ezzuen arrakastarik izan eta berak sortutako konpainia utzi behar izan zuen 2000ko irailean.
2008an, jatorrizko bere konpainia laga ostean, Allcroftek Mumfieren liburuak eta “Magic Adventures of Mumfie” saioa berriro aireratzea ekarri zuen 2021ean.
Britt Allcroft kide aktiboa izan zen British Academy of Film and Television Arts eta Sundance Film Institute erakundeetan. Kide izan zen ere Institute of Directors (‘Zuzendari Institutuan’).
Allcroft ez zegoen ados 2021ean ziren Thomas & Friends: All Engines Go izeneko marrazki bizidunekin (ez zuen haiegan sortze kontrolik izan).

### Filmografia

| Urtea | Izenburua | Zuendaria | Gidoilaria | Produktorea | Aktorea | Papera | Oharrak |
| 1964 | Three Go Round | Ez | Bai | Ez | Ez | Aurkezlea | Gidoi narratiboa |
| 1967–1968 | Blue Peter | Ez | Ez | Ez | Ez | | Produktore taldeko kidea |
| 1967 | Get It-Got It-Good | Ez | Bai | Ez | Ez | | |
| 1984–2002 | Thomas the Tank Engine & Friends | Ez | Bai | Bai | Ez | | 156 atal; Produktore exekutiboa eta gidoi aholkularia |
| 1990 | Shining Time Station: 'Tis a Gift | Ez | Bai | Bai | Ez | | Telebistarako programa berezia |
| 1994–1998 | Magic Adventures of Mumfie | Bai | Ez | Ez | Bai | The Queen of Night | Ahotsa |
| 1995 | The Thomas the Tank Engine Man | Ez | Ez | Ez | Bai | Bera | Dokumentala |
| 1996 | Mr. Conductor's Thomas Tales | Ez | Bai | Bai | Ez | | 6 atal |
| 1996 | Mumfie's Quest: The Movie | Bai | Ez | Ez | Bai | The Queen of Night | ahotsa |
| 1999 | Storytime with Thomas | Bai | Ez | Ez | Ez | | 2 atal |
| 2000 | Thomas and the Magic Railroad | Bai | Bai | Bai | Bai | Lady | ahotsa |
| 2023 | An Unlikely Fandom | Ez | Ez | Ez | Bai | Bera | Dokumentala |

## Erreferentziak

* ↑ (Ingelesez) «Britt Allcroft, who brought Thomas the Tank Engine to television, dies at 81» NPR (Noiz kontsultatua: 2025-02-07).
* ↑ https://www.hollywoodreporter.com/tv/tv-news/britt-allcroft-dead-thomas-the-tank-engine-1236098959/ .
* ↑ web.archive.org (Noiz kontsultatua: 2025-02-07).
* ↑ (Ingelesez) «`Thomas the Tank Engine' firm to float» The Irish Times (Noiz kontsultatua: 2025-02-07).
* ↑ (Ingelesez) Gibson, Owen. (2003-10-06). «Thomas the Tank Engine fuels HIT profits hike» The Guardian ISSN 0261-3077. (Noiz kontsultatua: 2025-02-07).
* 1 2 3 (Ingelesez) Kwai, Isabella. (2025-01-03). «Britt Allcroft, Who Brought Thomas the Tank Engine to TV, Dies at 81» The New York Times ISSN 0362-4331. (Noiz kontsultatua: 2025-02-07).
* ↑ Sibley, Brian (1995). The Thomas the Tank Engine Man. Heinemann. 291. or. ISBN 0-434-96909-5..
* ↑ (Ingelesez) «Thomas the Tank Engine series creator Britt Allcroft dies aged 81» The Independent 2025-01-03 (Noiz kontsultatua: 2025-02-07).
* ↑ «Britt’s Page : Mumfie the Movie Reviews : Purchase Mumfie DVD : Britt Allcrofts Magic Adventures of Mumfie : Buy Mumfie | Mumfie's Quest» web.archive.org 2012-11-05 (Noiz kontsultatua: 2025-02-07).
* ↑ «Magic Railroad Characters» archive.ph 2013-02-22 (Noiz kontsultatua: 2025-02-07).
* ↑ (Ingelesez) Cassy, John. (2000-09-08). «Britt Allcroft quits as Thomas flops» The Guardian ISSN 0261-3077. (Noiz kontsultatua: 2025-02-07).
* ↑ «Britt Allcroft Productions» web.archive.org 2003-04-17 (Noiz kontsultatua: 2025-02-07).
* ↑ (Ingelesez) Chappell, Peter. (2024-01-29). «Thomas the Tank Engine’s TV friend lets off steam over American reboot» www.thetimes.com (Noiz kontsultatua: 2025-02-07).

## Kanpo estekak

* "Thomas Flotation Steams Ahead" (The Independent, 18 October 1996).
* Britt Allcroft IMDB datu basean.
* Britt Allcroft Productions. .
* Allcroft eta Gullaneri buruzko artikulua/HIT
* Random House – About The Authors – Britt Allcroft hemen: Wayback Machine (artxibatua 5 azaroa 2011)
* Datuak: Q4971534
* Multimedia: Britt Allcroft / Q4971534